สวัสดีค่ะคือหนูไปกทม.วันที่15 มี.ค กลับมา 19 มี.ค ระหว่างกักตัวมีอาการคันคอ มีไอบ้างเพราะระคายเคือง เหมือนมีเสมหะตลอดเวลา แต่ไม่มีไข้ ไม่มีน้ำมูก รู้สึกแน่นท้องหลังทานอาหารเสร็จ เรอบ่อย เหมือนอาหารไม่ย่อย ท้องผูก เจ็บกลางหน้าอกและตรงลิ้นปี่หรือบางทีก็รู้สึกเสียวๆใต้ราวนม(ไม่บ่อย) หายใจไม่อิ่ม แบบนี้คืออาการของอะไรคะ ?
สวัสดีค่ะ อาการคันคอ ไอมีเสมหะดังกล่าวมานั้น อาจจะเกิดจากทางเดินหายใจติดเชื้อจากเชื้อไวรัสธรรมดา เชื้อแบคทีเรีย หรือเชื้อไวรัสโควิด 19 หรือเกิดจากทางเดินหายใจระคายเคืองจากการดื่มน้ำน้อย การสัมผัสฝุ่นควัน ควันบุหรี่ หรือมีภาวะกรดไหลย้อน ยิ่งถ้ามีอาการเรอบ่อย แน่นท้อง เจ็บลิ้นปี่ อาจจะนึกถึงภาวะกรดไหลย้อนได้มากกว่าค่ะซึ่งรักษาด้วยการปรับพฤติกรรม และการใช้ยาลดกรดภายใต้การดูแลของแพทย์เบื้องต้นแนะนำการดื่มน้ำมากๆ กินยาแก้ไอละลายเสมหะได้ ไม่กินอาหารมือใหญ่จนเกินไป ไม่กินแล้วนอนทันที และกักตัวให้ครบ 14 วัน ไม่ออกไปข้างนอกแต่หากมีอาการเป็นมากขึ้น เจ็บคอมาก ไอเยอะ ไข้สูง หอบเหนื่อย ให้รีบไปรพ.ทันที